Nuwe rigting vir jagongeluk-saak | Maroela Media
Stefan Hepburn. Foto: Mariné Lourens
Nadat Stefan Hepburn van strafbare manslag aangekla is nadat hy 'n plaaswerker tydens 'n jagtog glo per ongeluk doodgeskiet het, word die moontlikheid van bemiddeling tussen Hepburn en die familie van die oorledene nou ondersoek.
Hepburn het verlede week weer in die Modimolle-streekshof in Limpopo verskyn waar die hof gehoor het die direkteur van openbare vervolging (DOV) het gereageer op vertoë wat Hepburn se regspan aan die kantoor gerig het.
Die DOV het die staatsaanklaer opdrag gegee om ingevolge dié vertoë te bepaal of die familie van die oorledene, Jan Railo (23), gewillig is om die saak deur middel van bemiddeling te hanteer. Indien wel, sal die ondersoekbeampte verklarings in dié verband by die familie afneem en sal 'n aanbeveling aan die DOV gestuur word vir finale beslissing.
Daar sal dan terugvoer aan die hof gegee word oor die bemiddelingspogings en indien die aanklag teen Hepburn wel teruggetrek word, sal 'n geregtelike doodsondersoek gedoen word voordat die saak as afgehandel beskou sal word.
Die saak sal op 24 Julie weer voor die hof kom.
Maroela Media het vroeër berig Hepburn en sy vrou het op 11 Februarie verlede jaar op 'n plaas buite Modimolle bosvarke gaan jag. Hepburn het in sy verklaring wat aan die hof voorgelê is, gesê hulle het ná sononder in die mielieland gesit en vir die bosvarke gewag.
Volgens Hepburn het hy 'n donker voorwerp soortgelyk aan 'n groot bosvark in die land gesien wat in sy rigting gekyk het. Hy beweer hy het ook die kenmerkende geluid gehoor van 'n bosvark wat mieliestronke van die plant afstroop.
Hepburn het gesê hy het na die voorwerp gemik en geskiet. Toe die voorwerp 'n vreemde geluid maak, het hy besef hy het moontlik iemand raakgeskiet. Die oorledene is later as Railo, 'n werker op een van die buurplase, geïdentifiseer.
Hepburn is aanvanklik van moord aangekla, maar die aanklag is later na strafbare manslag verander. Hy is tans uit op borgtog.
Lees alle vorige berigte oor Stefan Hepburn op Maroela Media.
Vermiste hond veilig opgespoor ná kaping
het die man op sy eie grond gaan jag? wat soek die skelm daar
Maak doodseker waarna jy skiet. Rondtes wat gevuur word, maak dood!!!!!
Dit lyk vir my die gewese mieliedief se familie gaan nou beloon word.
Lees ek reg as bemiddeling gespel word: G. E. L. D? Soos met die arme weerlose mense wat dood en weg is na hulle geskuif is soos diere, en die familie ook "bemiddeld" is met ons belasting geld?
Sjoe ons regstelse is pateties. Boere word eenvoudig net dood gemaak en dis maar dit. Nou skiet n boer n dief,/skelm op sy eie plaas dan moet hy vervolg word. Goeie genade waar gaan hierdie land heen